Pred otvaranje Nacionalnog muzeja američkih indijanaca - 2004-09-17
Sljedećeg utorka ovdje uz Washingtonu, u našoj neposrednoj blizini, i blizu zgrade američkog Kongresa, otvara se Nacionalni muzej ameri
Nacionalni muzej američkih Indijanaca smješten je na Nacionalnom Mall-u, parku koji vodi od Kongresa do Bijele kuće i rijeke Potomac. Na tom prostoru su nekada Indijanci lovili i ribarili kao i širom Amerike. Sada se tu diže muzej posvećen kulturi i istoriji domorodaca Sjeverne i Južne Amerike. Dizajn zamišljen od strane četvero američkih Indijanaca, dva muškarca i dvije žene, sugerira krajolik američkog zapada. Arhitekt, Johnpaul Jons, kaže da je želio stvoriti jedinstveno okruženje. Od prvog koraka željeli smo da ljudi osjete da su na drugačijem mjestu sa ulaskom u muzej. I željeli smo da ovo mjesto bude što više prirodno, kaže gospodin Jones. Ta prirodnost ga zaista i čini sasvim različitim od brojnih drugih muzeja u njegovom okruženju, koji simuliraju Grčku i Rimsku arhitekturu. Muzej indijanaca ima vrlo malo ravnih linija i napravljen je tako da odražava izgled stijena vijekovima izloženih vjetru i vodi, formacijama krajolika koji je bio zavičaj brojnim plemenima američkih indijanaca. Drugi član dizajnerskog tima, Donna House, etno-botaničar, kaže da je željela da muzej uključi elemente iz prirode koji su bili dio svakodnevnog života Indijanaca. Ono što mi vidimo značajnim kod autohtonih ljudi Sjeverne i Južne Amerike je zemlja, priroda, stijene i nebo, univerzalnost i njihov medjusobni odnos, kaže gospodja House. U okolini muzeja su zato stijene, ”kamenje djedova“, kako ih neki Indijanci zovu, i drveće...i potok. Taj potok predstavlja Tiber Creek, koji je nekada tekao upravo tuda. Dizajneri su takodjer željeli da su ulazna vrata muzeja okrenuta prema Istoku i izlazećem suncu, kako bi svi koji izlaze iz muzeja imali pogled na američki Kongres. Većina teritorije današnjih Sjedinjenih Država bila je zemlja Indijanaca. Američke države, gradovi, mjesta, i vode su dobili imena indijanskih plemena. Imena kao Kansas, Utah, Chicago i Chesapeake. Ovaj će muzej pomoći amerikancima i ostalim da sačuvaju sjećanje i ponos na istoriju tog autohtonog naroda. Ovo je mjesto na kojem ljudima možemo reći o našim precima ovdje u našoj zemlji, i da smo još živi, i da još idemo našim putevima. Dakle, muzej je mjesto gdje to možemo raditi i on će predstavljati indijanski narod na Sjeveru i Jugu Amerike, kaže Indijanac, dizajner Johnpaul Jones.